องค์การบริหารส่วนตำบลชะอวดขอเชิญชวนผู้มีหน้าที่ที่ต้องชำระภาษีในเขตตำบลชะอวด  ติดต่อยื่นแบบแสดงรายการเพื่อชำระภาษีประจำปี  ๒๕๕๙   ดังนี้       
 
ภาษีโรงเรือนและที่ดิน
· ยื่นแบบแสดงรายการทรัพย์สิน (ภ.ร.ด.๒) ได้ตั้งแต่วันที่  มกราคม ถึง  กุมภาพันธ์ ๒๕๕๙
· ชำระเงินภายใน ๓๐ วัน นับตั้งแต่วันที่ได้รับการประเมิน
ภาษีป้าย
· ยื่นแบบแสดงรายการทรัพย์สิน (ภ.ป.๑) ได้ตั้งแต่ วันที่   มกราคม ถึง  มีนาคม  ๒๕๕๙     
· ชำระเงินภายใน ๑๕ วัน นับตั้งแต่วันที่ได้รับการประเมิน
ภาษีบำรุงท้องที่
· ชำระภาษีบำรุงท้องที่ได้ตั้งแต่ วันที่   มกราคม ถึง  เมษายน  ๒๕๕๙







	

	




		ภาษีป้าย 
เป็นภาษีที่จัดเก็บจากป้ายแสดงชื่อ ยี่ห้อ หรือเครื่องหมายการค้าหรือโฆษณา หรือกิจการอื่น เพื่อหารายได้ ไม่ว่าจะแสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น 
อัตราภาษี
  • ป้ายที่มีอักษรไทยล้วน คิดอัตรา 3 บาท ต่อ 500 ตารางเซนติเมตร 
  • ป้ายที่มีอักษรไทยปนกับอักษรต่างประเทศ หรือปนกับภาพและหรือเครื่องหมายอื่น 
คิดอัตรา 20 บาท ต่อ 500 ตารางเซนติเมตร 
  • ป้ายดังต่อไปนี้ คิดอัตรา 40 บาท ต่อ 500 ตารางเซนติเมตร
- ป้ายที่ไม่มีอักษรไทย ไม่ว่าจะมีภาพหรือเครื่องหมายใดๆ หรือไม่ 
- ป้ายที่มีอักษรไทยบางส่วนหรือ ทั้งหมดอยู่ใต้หรือต่ำกว่าอักษรต่างประเทศ
  • ป้ายที่คำนวณพื้นที่และประเภทของป้ายแล้วเสียภาษีต่ำกว่า 200 บาท ให้เสียในอัตรา 200 บาท
การยื่นแบบประเมินและการชำระภาษี 
  • เจ้าของป้ายจะต้องเสียภาษีป้าย ยื่นแบบรายการภาษีป้ายตั้งแต่ 2 มกราคม ถึง 31 มีนาคม ของทุกปี
โดยเสียเป็นรายปี ยกเว้นป้ายที่เริ่มติดตั้งหรือแสดงป้ายใหม่แทนป้ายเดิมหรือแก้ไขข้อความ ภาพ 
ในป้ายให้ยื่นแบบแสดงรายการภาษีป้ายภายใน 15 วัน และให้เสียภาษีป้ายตั้งแต่เริ่มติดตั้งหรือแสดง จนถึงสิ้นปี 
  • ชำระภาษีป้ายภายใน 15 วัน นับแต่วันที่ได้รับแจ้งการประเมินจากพนักงานเจ้าหน้าที่ 
  • ถ้าป้ายเกิน 3,000 บาท จะขอผ่อนชำระเป็น 3 งวดๆ ละเท่าๆ กันได้
การอุทธรณ์ 
ถ้าผู้มีหน้าที่เสียภาษีป้ายได้รับแจ้งการประเมินแล้วเห็นว่าไม่ถูกต้อง ให้ยื่นคำร้องอุทธรณ์ต่อพนักงานเจ้าหน้าที่ ตามแบบ ภ.ป. 4 ภายใน 30 วัน นับแต่วันที่ได้รับแจ้งการประเมิน
อัตราโทษและค่าปรับ
  • ไม่ยื่นแบบแสดงรายการภาษีป้ายภายในเดือนมีนาคม หรือหลังติดตั้งป้าย 15 วัน เสียเงินเพิ่ม 10 % ของค่าภาษี 
  • ยื่นแบบแสดงรายการภาษีป้ายโดยไม่ถูกต้องทำให้ค่าภาษีน้อยลง ต้องเสียเงินเพิ่ม 10 % ของค่าภาษีที่ประเมินเพิ่มเติม 
  • ไม่ชำระเงินภายใน 15 วัน นับแต่วันที่ได้รับแจ้งการประเมินเสียเงินเพิ่ม 2 % ต่อเดือนของค่าภาษี
เศษของเดือนให้นับเป็น 1 เดือน 
  • ผู้ใดจงใจไม่ยื่นแบบแสดงรายการภาษีป้ายต้องระวางโทษปรับตั้งแต่ 5,000 - 50,000 บาท 
  • ผู้ใดไม่แจ้งการรับโอนป้ายภายใน 30 วัน ตั้งแต่วันรับโอนต้องระวางโทษปรับตั้งแต่ 1,000 - 10,000 บาท 
  • ผู้ใดไม่แสดงชื่อ - ที่อยู่ เจ้าของป้ายเป็นอักษรไทยให้ชัดเจนที่มุมขวาด้านล่างของป้าย
ซึ่งติดตั้งบนอสังหาริมทรัพย์ของผู้อื่นและมีพื้นที่เกิน 2 ตารางเมตร ต้องระวางโทษปรับ วันละ 100 บาท 
เรียงรายวันตลอดระยะเวลาที่กระทำความผิด 
  • ผู้ใดรู้อยู่แล้วหรือโดยจงใจแจ้งข้อความอันเป็นเท็จ ให้ถ้อยคำเท็จ ตอบคำถามด้วยถ้อยคำอันเป็นเท็จ 
หรือนำพยานหลักฐานเท็จมาแสดงเพื่อหลีกเลี่ยง หรือพยายามหลีกเลี่ยงการเสียภาษีป้ายต้องระวางโทษจำคุก ไม่เกิน 1 ปี หรือปรับตั้งแต่ 5,000 - 50,000 บาท หรือทั้งจำทั้งปรับ 

		ภาษีโรงเรือนและที่ดิน 
เป็นภาษีที่จัดเก็บจาก บ้านเช่า อาคาร ร้านค้า ตึกแถว สำนักงาน บริษัท ธนาคาร โรงแรม โรงภาพยนต์ แฟลต หอพัก อพาร์ทเม้นท์ คอนโดมิเนียม โรงเรียนสอนวิชาชีพ คลังสินค้า โรงงานอุตสาหกรรม สนามม้า สนามมวย ท่าเรือ บ่อนไก่ บ่อนปลา ฟาร์มสัตว์ และบริเวณที่ดินที่ปกติใช้ร่วมไปกับโรงเรือนนั้น ฯลฯ
อัตราภาษี 
ร้อยละ 12.5 ของค่ารายปี 
ค่ารายปี คือจำนวนเงินซึ่งทรัพย์สินนั้นสมควรให้เช่าได้ในปีหนึ่งๆ 
การยื่นแบบประเมินและการชำระภาษี 
  1.เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สิน (ภ.ร.ด.2) 
ต่อพนักงานเจ้าหน้าที่ซึ่งทรัพย์สินนั้นตั้งอยู่ ตั้งแต่เดือน มกราคม ถึงสิ้นเดือนกุมภาพันธ์ของทุกปี 
  2.พนักงานเจ้าหน้าที่แจ้งการประเมินให้แก่ผู้รับประเมินทราบ 
  3.ผู้รับการประเมินต้องชำระเงินภายใน 30 วัน นับแต่วันที่ได้รับแบบแจ้งการประเมิน (ภ.ร.ด.8) 
การอุทธรณ์ 
หากผู้รับการประเมินไม่พอใจในการประเมินให้ยื่นคำร้องขออุทธรณ์ ภายใน 15 วัน นับแต่วันที่ได้รับแจ้งการประเมิน 
อัตราโทษและค่าปรับ 
  1.ผู้ใดละเลยไม่ยื่นแบบแสดงรายการมีความผิดโทษปรับไม่เกิน 200 บาท และเรียกเก็บภาษีย้อนหลังได้ไม่เกิน 10 ปี 
  2.ผู้ใดยื่นแบบแสดงรายการไม่ถูกต้องตามความจริงหรือไม่บริบูรณ์ มีความผิดต้องระวางโทษจำคุกไม่เกิน 6 เดือน 
หรือปรับไม่เกิน 500 บาท หรือทั้งจำทั้งปรับ และเรียกเก็บภาษีย้อนหลังได้ไม่เกิน 5 ปี 
  3. ถ้าชำระภาษีเกินกำหนด 30 วัน นับแต่วันที่ได้รับแจ้งการประเมิน ให้เสียเงินเพิ่มดังนี้ 
    3.1 ไม่เกิน 1 เดือน เสียเงินเพิ่ม 2.5 % 
    3.2 เกิน 1 เดือนแต่ไม่เกิน 2 เดือน เพิ่ม 5 %
    3.3 เกิน 2 เดือนแต่ไม่เกิน 3 เดือน เพิ่ม 7.5 % 
    3.4 เกิน 3 เดือนแต่ไม่เกิน 4 เดือน เพิ่ม 10 % 
    3.5 เกิน 4 เดือนขึ้นไปให้ยึดอายัดหรือขายทอดตลาดทรัพย์สิน โดยไม่ต้องให้ศาลสั่ง หรือออกหมายยึด 

		  อัตราภาษี            
· จะเสียตามราคาปานกลางของที่ดิน มีหลายอัตรา ขอทราบรายละเอียดกับเจ้าหน้าที่ได้โดยตรง 
     • ที่ดินว่างเปล่าหรือไม่ได้ทำประโยชน์จะต้องเสียภาษีเพิ่มอีกหนึ่งเท่าของอัตราปกติ 
การยื่นแบบแสดงรายการที่ดินและชำระภาษี         
· ให้เจ้าของที่ดิน ผู้ครอบครองที่ดิน ยื่นแบบแสดงรายการที่ดิน (ภ.บ.ท.5)และชำระภาษีปีละครั้ง ตั้งแต่วันที่ 2 มกราคม ถึง 30 เมษายนของทุกปี
               
· ผู้ที่ได้รับโอนกรรมสิทธิ์ที่ดินใหม่หรือเนื้อที่ดินเปลี่ยนแปลงให้ยื่นแบบแสดงรายการที่ดิน (ภ.บ.ท.5)ภายใน 30 วัน นับแต่วันที่โอนกรรมสิทธิ์ 
อัตราโทษและค่าปรับ 
         ไม่ยื่นแบบภายในกำหนดเสียเงินเพิ่ม 10% ของค่าภาษี  
· ยื่นรายการไม่ถูกต้อง ทำให้ค่าภาษีน้อยลง ต้องเสียเงินเพิ่ม 10 % ของค่าภาษีประเมินเพิ่มเติม  
· ชี้เขตแจ้งจำนวนเนื้อที่ดินไม่ถูกต้อง ทำให้ค่าภาษีน้อยลงต้องเสียเพิ่มอีก 1 เท่าของค่าภาษีประเมินเพิ่มเติม     
· ชำระภาษีเกินกำหนด คือวันที่ 30 เมษายน ต้องเสียเงินเพิ่ม 24 % ต่อปีของค่าภาษี เศษของเดือนให้นับเป็นหนึ่งเดือน
ภาษีบำรุงท้องที่ 
เป็นภาษีที่จัดเก็บจากเจ้าของที่ดิน ผู้ครอบครองที่ดิน หรือบุคคล หรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดิน หรือครอบครองอยู่ในที่ดินไม่เป็นกรรมสิทธิ์ของเอกชน 






